
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 117 

4 Μαίου 2012 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 15 της 3-5-2012 

Ρύθμιση θεμάτων κατ’ εφαρμογή της παραγράφου 10 
του άρθρου 6 του ν. 3864/2010, όπως η παράγραφος 
αυτή προστέθηκε με την από 30-4-2012 Πράξη Νο¬ 
μοθετικού Περιεχομένου «Ρυθμίσεις θεμάτων εφαρ¬ 
μογής των νόμων 3864/2010, 4021/2011, 4046/2012, 
4051/2012 και 4071/2012» (Α' 103). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις : 

α. της παραγράφου 10 του άρθρου 6 του ν. 3864/2010 
(Α' 119), όπως η παράγραφος αυτή προστέθηκε με την 
παράγραφο 1 του άρθρου δεύτερου της από 30-4-2012 
Πράξης Νομοθετικού Περιεχομένου «Ρυθμίσεις θεμάτων 
εφαρμογής των νόμων 3864/2010, 4021/2011, 4046/2012, 
4051/2012 και 4071/2012» (Α' 103), 

β. της παραγράφου 9 του άρθρου 6 του ν. 3864/2010, 
όπως η παράγραφος αυτή προστέθηκε με την περίπτω¬ 
ση β της παραγράφου 2 του άρθρου 1 της από 19-4-2012 
Πράξης Νομοθετικού Περιεχομένου «Ρυθμίσεις θεμάτων 
κεφαλαιακής ενίσχυσης των πιστωτικών ιδρυμάτων» 
(Α' 94), 

γ του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (π.δ. 63/2005, 
Α' 98). 

2. Την ανάγκη ρύθμισης των θεμάτων που αφορούν τη 
δυνατότητα του Ταμείου Χρηματοπιστωτικής Σταθερό¬ 
τητας να προκαταβάλει την εισφορά του ενόψει συμμε¬ 
τοχής του σε μελλοντική αύξηση μετοχικού κεφαλαίου 
πιστωτικού ιδρύματος και των ειδικότερων όρων που 
συνομολογούνται κατά τη σύναψη συμβάσεων προεγ¬ 
γραφής κατά την εφαρμογή της διαδικασίας αυτής. 

3. Την από 15.3.2012 Σύμβαση Δανειακής Διευκόλυν¬ 
σης μεταξύ του Ευρωπαϊκού Ταμείου Χρηματοπιστω¬ 
τικής Σταθερότητας, της Ελληνικής Δημοκρατίας, του 
Ταμείου Χρηματοπιστωτικής Σταθερότητας και της 
Τράπεζας της Ελλάδος, σχέδιο της οποίας εγκρίθηκε 
με το ν. 4060/2012 «Εγκριση Σχεδίου Κύριας Σύμβασης 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (ΕΤΧΣ), της 


Ελληνικής Δημοκρατίας, του ελληνικού Ταμείου Χρημα¬ 
τοπιστωτικής Σταθερότητας (ΤΧΣ) και της Τράπεζας της 
Ελλάδος και παροχή εξουσιοδοτήσεων για την υπογρα¬ 
φή της κύριας Σύμβασης» (Α' 65). 

4. Την από 2.5.2012 γνώμη του Ταμείου Χρηματοπιστω¬ 
τικής Σταθερότητας. 

5. Την από 2.5.2012 εισήγηση του Υπουργού Οικονομι¬ 
κών ενώπιον του Υπουργικού Συμβουλίου. 

6. Το γεγονός ότι από την παρούσα δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζει: 

Αρθρο 1 

Η σύμβαση προεγγραφής που συνάπτεται μεταξύ του 
Ταμείου Χρηματοπιστωτικής Σταθερότητας, πιστωτικού 
ιδρύματος και του Ευρωπαϊκού Ταμείου Χρηματοπιστωτι¬ 
κής Σταθερότητας, ως εκ τρίτου συμβαλλόμενου, σύμφω¬ 
να με την παράγραφο 10 του άρθρου 6 του ν. 3864/2010, 
όπως η παράγραφος αυτή προστέθηκε με την παράγρα¬ 
φο V του άρθρου δεύτερου της Πράξης Νομοθετικού 
Περιεχομένου «Ρυθμίσεις θεμάτων εφαρμογής των νόμων 
3864/2010, 4021/2011, 4046/2012, 4051/2012 και 4071/2012» 
(Α' 103), περιλαμβάνει τους ακόλουθους όρους: 

1. Την υποχρέωση του πιστωτικού ιδρύματος να προ- 
βεί σε αύξηση μετοχικού κεφαλαίου, με έκδοση κοινών 
μετοχών ή έκδοση υπό αίρεση μετατρέψιμων ομολογιών 
ή άλλων μετατρέψιμων χρηματοπιστωτικών μέσων, σύμ¬ 
φωνα με τους όρους των διατάξεων του άρθρου 7 του 
ν. 3864/2010 και των Πράξεων Υπουργικού Συμβουλίου 
που θα εκδοθούν κατ’ εξουσιοδότηση των παραγράφων 
1 και 4, προβαίνοντας, κατά περίπτωση, σε προηγούμενη 
μείωση του μετοχικού του κεφαλαίου και του αριθμού 
των υφισταμένων μετοχών. 

2. Το ύψος της προκαταβαλλόμενης εισφοράς από 
πλευράς ΤΧΣ έναντι της μελλοντικής αύξησης του μετο¬ 
χικού κεφαλαίου του πιστωτικού ιδρύματος, με τίτλους 
έκδοσης του ΕΤΧΣ. 

3. Τη δέσμευση των μερών για την τήρηση των κανό¬ 
νων κρατικών ενισχύσεων και των σχετικών αποφάσεων 
της Γενικής Διεύθυνσης Ανταγωνισμού της Ευρωπαϊ¬ 
κής Επιτροπής για τη συμβατότητα της εισφοράς των 
τίτλων αυτών με την εσωτερική αγορά ως προς τον 
τρόπο υπολογισμού της αξίας των εισφερόμενων τίτ¬ 
λων και των προβλεπόμενων αποδόσεων με τις οποίες 
επιβαρύνονται. 

4. Την αποδοχή εκ μέρους του πιστωτικού ιδρύ¬ 
ματος των όρων χρήσης των εισφερόμενων τίτλων, 
σύμφωνα με τις διατάξεις της παραγράφου 10 του 
άρθρου 6 του ν. 3864/2010, αποκλειστικά για τη δια¬ 
σφάλιση ρευστότητας μέσω συναλλαγών πώλησης 
και επαναγοράς με αντισυμβαλλόμενους της αγοράς 
ή και μέσω της Ευρωπαϊκής Κεντρικής Τράπεζας και 
της Τράπεζας της Ελλάδος στο πλαίσιο του Ευρω- 
συστήματος. 

5. Τη διασφάλιση των δικαιωμάτων του ΤΧΣ, σύμφωνα 
με την παράγραφο 9 του άρθρου 6 του ν. 3864/2010, 
κατά το διάστημα που ακολουθεί την προκαταβολή 
της εισφοράς του Ταμείου έως την πιστοποίηση της 
καταβολής του μετοχικού κεφαλαίου και τη λήψη εκ 
μέρους του πιστωτικού ιδρύματος των αναγκαίων εται¬ 
ρικών αποφάσεων ή εγκρίσεων για την εφαρμογή των 
σχετικών αποφάσεων, όπως ιδίως η τοποθέτηση έως 
δύο εκπροσώπων του Ταμείου στο Διοικητικό Συμβούλιο 
του πιστωτικού ιδρύματος. 

6. Την ανάληψη από το πιστωτικό ίδρυμα της υποχρέ¬ 
ωσης κάλυψης του κόστους και κάθε σχετικού εξόδου 
ή επιβάρυνσης υλοποίησης των πράξεων και ενεργειών 
που προβλέπονται στη σύμβαση προεγγραφής και την 
προκαταβολή, συμπεριλαμβανομένων, χωρίς περιορισμό, 
τυχόν φορολογικών υποχρεώσεων. 

7. Μετά την ολοκλήρωση της αύξησης του μετοχικού 
κεφαλαίου, σε περίπτωση μεταβίβασης από το ΤΧΣ 
κινητών αξιών έκδοσης του πιστωτικού ιδρύματος το 
δικαίωμα καθενός από τα ΤΧΣ και ΕΤΧΣ να απαιτήσουν 
την επαναμεταβίβαση τυχόν εισφερθέντων τίτλων έκδο¬ 
σης του ΕΤΧΣ, σε κάθε περίπτωση με μονομερή γραπτή 
δήλωση προς το πιστωτικό ίδρυμα. 

8. Το δικαίωμα του ΤΧΣ και του ΕΤΧΣ να απαιτήσουν 
την εξασφαλιστική εκχώρηση δικαιωμάτων που τυχόν 
κατέχει το πιστωτικό ίδρυμα για την επαναγορά τυχόν 
εισφερθέντων τίτλων έκδοσης του ΕΤΧΣ, σε κάθε περί¬ 
πτωση με μονομερή γραπτή δήλωση προς το πιστωτικό 
ίδρυμα. 

9. Την προηγούμενη συναίνεση του ΤΧΣ σε κάθε ανα¬ 
κοίνωση που αφορά τη σύμβαση προεγγραφής και τις 
εκεί προβλεπόμενες ενέργειες. 

10. Το δικαίωμα του ΤΧΣ να εκχωρήσει ως εξασφά¬ 
λιση τις απαιτήσεις που απορρέουν από τη σύμβαση 
προεγγραφής στο ΕΤΧΣ. 


11. Το δικαίωμα του ΤΧΣ να απαιτήσει από το πι¬ 
στωτικό ίδρυμα να επιστρέφει την προκαταβολή σε 
περίπτωση μη ολοκλήρωσης της αύξησης του μετο¬ 
χικού κεφαλαίου, καθώς και στην περίπτωση που: (α) 
δεν πληρούται οποιαδήποτε από τις προϋποθέσεις του 
πρώτου εδαφίου της παραγράφου 10 του άρθρου 6 
του ν. 3864/2010 ή (β) υπάρξει παράβαση των όρων της 
παραγράφου 1 της παρούσας Πράξης. 

12. Την ανάληψη από το πιστωτικό ίδρυμα της υποχρέ¬ 
ωσης να αποφύγει οποιαδήποτε ενέργεια που θα προκα- 
λούσε ποσοστιαία απομείωση (άίΐυίίοη) στην προβλεπό- 
μενη συμμετοχή του ΤΧΣ στο κεφάλαιο του, εκτός των 
προβλεπομένων στο επιχειρηματικό σχέδιο της παρα¬ 
γράφου 2 του άρθρου 6 του ν. 3864/2010, ή εφόσον κατά 
περίπτωση συναινεί εγγράφως το ΤΧΣ, και τη διατήρηση 
των περιορισμών αυτών για διάστημα τουλάχιστον 18 
μηνών μετά την προβλεπόμενη αύξηση κεφαλαίου. 

13. Τα δικαιώματα και τις υποχρεώσεις που εξακο¬ 
λουθούν να υφίστανται μετά τη λήξη ή καταγγελία της 
σύμβασης προεγγραφής. 

14. Τη συνομολόγηση της νομικής ισχύος, δεσμευτικό- 
τητας και εκτελεστότητας της σύμβασης προεγγραφής 
κατά τους όρους της. 

15. Άλλους όρους, συνήθεις σε συμβάσεις παρόμοιου 
ή παρεμφερούς περιεχομένου. 

Άρθρο 2 

Κατά τα λοιπά ισχύουν οι διατάξεις της παραγράφου 
10 του άρθρου 6 του ν. 3864/2010. 

Η ισχύς της Πράξης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2012 

Ο ΠΡΩΘΥΠΟΥΡΓΟΣ 

ΛΟΥΚΑΣ Δ. ΠΑΠΑΔΗΜΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ο Γενικός Γραμματέας της Κυβέρνησης 
ΣΩΤΗΡΙΟΣ Α. ΛΥΤΡΑΣ 

